Diari Oficial de la Generalitat Valenciana


Sumari del DOGV 7312, del 08-07-2014 (2014/6085)

Notificació de la sentència dictada en el procediment de divorci contenciós número 48/2014.
-------------------------------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6085


Organisme emissor
:   Jutjat de Primera Instància i Instrucció número 2 de Picassent

Tipus de document
:   Edicte

Notificació de la sentència dictada en el procediment de divorci contenciós número 48/2014. [2014/6085]  
En este procediment, seguit a instàncies de Elisa Ortiz Gómez contra Geovanny Enrique Fontanilla Rodríguez, s'ha dictat sentència, la dispositiva de la qual és la següent:  
  
«Estime íntegrament la demanda interposada per la procuradora dels tribunals senyora Luzzy Aguilar, en nom i representació d'Elisa Ortiz Gómez, contra Geovanny Enrique Fontanilla Rodríguez, i declare dissolt, per causa de divorci, el matrimoni celebrat entre els litigants en data 27 de juny de 2002, cessant la possibilitat de vincular béns de l'altre cònjuge en l'exercici de la potestat domèstica i quedant revocats els consentiments i poders que qualsevol dels cònjuges haguera atorgat a l'altre, i dispose les mesures següents:  
  
S'acorda que els fills menors de la parella, B. I. I. i I. F. O. queden sota la guarda i custòdia de la mare, i la pàtria potestat compartida entre ambdós progenitors.  
Es fixa una pensió d'aliments a favor dels menors de 150 euros mensuals per cada un dels fills, és a dir, 450 euros en total al mes, actualitzables conforme a l'índex de preus al consum, els quals hauran d'abonar-se dins dels cinc primers dies de cada mes en el compte bancari que designe la mare.  
Els gastos extraordinaris dels menors (sanitat i educació no coberts) s'abonaran per mitat entre ambdós progenitors, amb comunicació prèvia i acord entre els progenitors.  
S'establix un règim de visites en favor del pare consistent en caps de setmana alterns des de les 10.00 hores del dissabte fins a les 19.00 hores del diumenge, i haurà de ser el pare qui arreplegue i reintegre els menors en el domicili matern.  
Respecte dels períodes vacacionals, es dividiran per mitat corresponent a la mare la primera mitat dels anys parells i al pare la primera mitat dels anys imparells.  
Per al cas que un dels progenitors no puga fer complir el règim que ara s'establix, haurà de comunicar-ho amb suficient antelació a l'altre progenitor.  
Ambdós progenitors estan obligats a proporcionar-se mútuament adreça i telèfon dels seus domicilis o lloc d'estada amb els menors, permetent així la comunicació dels menors amb cada un dels progenitors i facilitar així la relació amb ambdós.  
S'atribuïx als menors i a la mare, en la companyia de la qual queden, l'ús del que va ser domicili familiar, siti al carrer del Doctor Fleming, número 4, 9, de Picassent.  
La sentència ferma de divorci produirà, respecte dels béns del matrimoni, la dissolució del règim econòmic matrimonial, la liquidació del qual es podrà fer pel procediment previst en els articles 806 i següents de la Llei d'Enjudiciament Civil.  
Tot això sense expressa imposició quant a les costes processals produïdes.  
Contra esta resolució pot interposar-se recurs d'apel·lació en el termini de 20 dies, a comptar de l'endemà de la seua notificació.  
Quan siga ferma esta resolució, s'haurà de lliurar orde al registre civil on consta inscrit el matrimoni dels litigants, que anirà acompanyada d'un testimoniatge d'aquella, a fi que es practique l'oportú assentament al marge de la corresponent inscripció de matrimoni.  
Esta és la meua sentència, de la qual s'unirà testimoniatge a les actuacions corresponents, que pronuncie, mane i firme».  
  
I atés que el demandat, Geovanny Enrique Fontanilla Rodríguez, es troba en parador desconegut, expedisc este edicte a fi que li valga de notificació de forma deguda.  
  
Picassent, 31 de març de 2014.- La secretària judicial: María Teresa Puig Picazo.